Քեմպեր

**Քեմպեր** (, ), քաղաք և համայնք Ֆրանսիայի հյուսիս-արևմուտքում՝ Բրետան երկրամասում, որի կազմի մեջ մտնող Ֆինիստեր դեպարտամենտի, ինչպես նաև Քեմպերի շրջանի վարչական կենտրոնն է։ Բաժանված է երկու կանտոնի՝ Քեմպեր-1 և Քեմպեր-2։ Եղել է Կոռնուայ պատմական մարզի մայրաքաղաքը և ներկայումս էլ համարվում է այդ անվանումով հայտնի տարածաշրջանի կենտրոնը։ Ընկած է երկրի մայրաքաղաք Փարիզից մոտավորապես 490, Բրետանի վարչական կենտրոնից՝ Ռենից 200 կիլոմետր դեպի արևմուտք, ֆրանսիական Բրեստ նավահանգստային քաղաքից 72 կիլոմետր դեպի հարավ-արևելք, երեք գետերի՝ Օդեի, Ստեիրի ու Ժեի միախառնման վայրի մերձակայքում, ինչի հետ էլ կապված է քաղաքի անվանումը
(բրետոներեն Kemper նշանակում է «գետերի միախառնում»)։ Համայնքի տարածքով անցնում է ազգային N165 ավտոմայրուղին։ Քաղաքն ունի երկաթուղային կայարան։ Զբաղեցնում է  քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 63 235, 2019 թվականի տվյալներով՝ 63 283: человека.  Населення&nbsp;—  осіб (2011).

## Ժողովրդագրություն

## Պատմություն
Հնագիտական պեղումների արդյունքները վկայում են, որ Քեմպերի ներկայիս տարածքում ու շրջակայքում մարդիկ բնակություն են հաստատել դեռևս նախապատմական ժամանակներում։ Գալլական ու հինհռոմեական ժամանակբներում նույնպես այստեղ բնակավայրեր են եղել։ Համարվում է, որ այսօրվա Քեմպերն սկիզբ է առել 5-րդ դարում  Կորենտին Քեմպերցու հիմնադրած վանքի շուրջը ձևավորված բնակավայրից։

## Արդյունաբերություն և մշակույթ
Զարգացած են տեքստիլ և քիմիական արդյունաբերությունը, ինչպես նաև հախճապակու՝ ֆայանսի արտադրությունը, որի առաջին մանուֆակտուրան Քեմպերում բացվել է դեռևս 18-րդ դարում։

Քաղաքում կազմակերպվող ամենամյա կարևոր մշակութային միջոցառումներից են կոռնուայական փառատոնը և հակառակ տարածված ավանդույթի՝ ամռան փոխարեն ձմռանն անցկացվող Les Hivernautes փառատոնը։

## Անվանի քեմպերցիներ
right|thumb|150px|Élie Catherine Fréron
* Լուի Բիլուար դը Կերվասեգան (1704–1770), Լուիզիանայի վերջին ֆրանսիացի նահանգապետը
* Էլիա Կատրին Ֆրերոն (1718–1776), քննադատ
* Իվ-Ժոզեֆ դը Կերգելեն (1734–1797), ծովագնաց-հետազոտող, ծովակալ, Կերգելենի արշիպելագի հայտնաբերողը
* Ռենե-Մարի Մադեկ (1736–1784), արկածներ որոնող, Հնդկաստանի նավաբ
* Ռենե Լաենեկ (1781–1826), բժիշկ, ստետոսկոպի հայտնագործող
* Մաքս Ժակոբ (1876–1944), գրող, նկարիչ, քննադատ, արվեստաբան
* Կորենտին Լուի Կերվրան (1901-1983), գիտնական
* Ժան Ֆելե, գրող
* Ժակ Վիլեգլե (ծնվ. 1926), նկարիչ
* Ժան-Կլոդ Անդրո (1937–2000), վիպասան
* Շառլի լը Գար (1989), բազկամարտիկ, 2012 թ. աշխարհի առաջնության հաղթող

## Կլիմա

## Քույր քաղաքներ

## Պատկերասրահ


Պատկեր:Bretagne Finistere Quimper 20057.jpg|Տաճարը
Պատկեր:Chapelle de Ti Mamm Doué.jpg|Տի Մամ Դուե մատուռը
Պատկեր:Couvent des Ursulines, Quimper.jpg|Ուրսուլինուհիների վանքը
Պատկեր:Quimper - Eglise de Locmaria - 002.jpg|Աստվածամոր եկեղեցին
Պատկեր:Quimper 31 La Préfecture et l'Odet.jpg|Պրեֆեկտուրայի շենքը
Պատկեր:Musée des beaux-arts de Quimper.JPG|Գեղարվեստի թանգարանը
Պատկեր:Rue kereon.jpg|Կերեոն փողոցը
Պատկեր:Quimper 104 La place Terre-au-Duc.JPG|Տեր օ Դյուկ հրապարակը
Պատկեր:Bretagne Finistere Quimper 20072.jpg
Պատկեր:Rene Laennec.jpg|Ռենե Լաենեկը
Պատկեր:Jacob, Max (1876-1944) - 1934 - Foto Carl van Vechten, Library of Congress.jpg|Մաքս Ժակոբը
Պատկեր:Le chateau de Lanniron.jpg|Լանիրո ամրոցը Օդի ափին
Պատկեր:Frontages central Quimper.jpg
Պատկեր:Bretagne Finistere Quimper 20012.jpg|Ավանդական ժողովրդական ճարտարապետության նմուշ
Պատկեր:Bretagne Finistere Quimper 20055.jpg|Ավանդական ժողովրդական ճարտարապետության նմուշ


## Ծանոթագրություններ

## Արտաքին հղումներ
* Քաղաքային խորհրդի պաշտոնական կայքէջը
* Национальный институт статистики
* [Результаты муниципальных выборов 2020 года](https://www.interieur.gouv.fr/Elections/Les-resultats/Municipales/elecresult__municipales-2020/(path)/municipales-2020/029/029232.html)

Կատեգորիա:Բնօրինակում անաղբյուր հոդվածներ
Կատեգորիա:Պատմական քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ